ΓΡΑΠΤΗ ΕΡΩΤΗΣΗ E-3848/02

υποβολή: Erik Meijer (GUE/NGL) προς την Επιτροπή

(9 Ιανουαρίου 2003)

Θέμα: Μέτρα για την πρόληψη οιασδήποτε κατηγορίας για μεροληπτική στάση όσον αφορά τη χρησιμοποίηση των δημοσίων πιστώσεων κατά τη διεξαγωγή των δημοψηφισμάτων σχετικά με την ένταξη στην Ευρωπαϊκή Ένωση, που διοργανώνουν οιποψήφιες χώρες

1. Μπορεί να αναφέρει η Επιτροπή εάν πρόκειται να διοργανωθούν δημοψηφίσματα σχετικά με την αποδοχή ή την απόρριψη της ένταξης, σε όλες τιςποψήφιες χώρες που προβλέπεται να προσχωρήσουν στην Ευρωπαϊκή Ένωση από την 1η Μαΐου 2004 ή σε ορισμένες μόνο εξ αυτών· Σε ποιες από τις χώρες οι οποίες, σύμφωνα με την πρόθεση της κυβέρνησής τους, προβλέπεται να ενταχθούν δεν θα διεξαχθεί δημοψήφισμα·

2. Ποιος είναιπεύθυνος για τη χρηματοδότηση των εν λόγω δημοψηφισμάτων και την κατανομή των ενδεχομένων συνεισφορών που προορίζονται για την πληροφόρηση ή την προπαγάνδα μεταξύ τωνπερασπιστών της ένταξης και των αντιφρονούντων·

3. Μπορεί να αναφέρει η Επιτροπή τι μέτρα έχουν ληφθεί ώστε οι επιχειρήσεις που έχουν ενδεχομένως συμφέροντα ή ταμεία που τροφοδοτούνται από επιχειρήσεις να μην μπορούν να διαθέσουν σημαντικά ποσά για προπαγάνδα προκειμένου να επιτύχουν ένα σύμφωνο προς τα συμφέροντά τους αποτέλεσμα του δημοψηφίσματος·

4. Συμμερίζεται η Επιτροπή την άποψη του Ivar Raig, πρώην μέλους του Κοινοβουλίου της Εσθονίας, σύμφωνα με τον οποίο το 99,9 % των πιστώσεων που δέχεται η χώρα του για τη διοργάνωση δημοψηφίσματος διατίθεται για το ναι στην Ευρωπαϊκή Ένωση και μόνο ένα 0,1 % για το όχι στην Ευρωπαϊκή Ένωση· Σε ποια κριτήρια βασίζεται η κατανομή των κοινοτικών πιστώσεων που χορηγούνται για τη διοργάνωση των δημοψηφισμάτων·

5. Συμμερίζεται η Επιτροπή την άποψη ότι μια σημαντική και μονόπλευρα μεροληπτική χρηματοδότηση μέσω δημοσίων ή ιδιωτικών πιστώσεων, προς όφελος εκείνων που συνηγορούνπέρ της ένταξης κινδυνεύει να γεννήσει τηνποψία ή να δικαιολογήσει την κατηγορία ότι το εκλογικό σώμα επείσθη να ψηφίσειπέρ της ένταξης μέσω ενός πολυδάπανου προπαγανδιστικού βομβαρδισμού·

6. Τι μέτρα έχει λάβει η Επιτροπή γνωρίζοντας ότιπάρχει ο κίνδυνος σε ορισμένα νέα κράτη μέλη, οι βυθομετρήσεις της κοινής γνώσης πριν και μετά το δημοψήφισμα να αποκαλύψουν την ύπαρξη περισσοτέρων αντιφρονούντων και λιγότερωνποστηρικτών της ένταξης, ενώ τη στιγμή της ψηφοφορίας η κατάσταση ήταν ακριβώς η αντίθετη·

7. Είναι διατεθειμένη η Επιτροπή να λάβει τα αναγκαία μέτρα ώστε οι ενδεχόμενες πιστώσεις που προορίζονται για τη δημόσιαπεράσπιση της αντίθετης γνώμης να κατανεμηθούν ακριβοδίκαια μεταξύπερασπιστών και αντιφρονούντων, ούτως ώστε να μην καταστεί μεταγενέστερα το αποτέλεσμα των δημοψηφισμάτων ένα θέμα μόνιμης πολιτικής διαμάχης και να μην δοθεί βάση σε κατηγορίες για παραβίαση του δικαιώματος αυτοδιάθεσης των λαών ή σε αμφισβήτηση της αξιοπιστίας ενός δημοκρατικού συστήματος·

Απάντηση του κ. Verheugen εξ ονόματος της Επιτροπής

(13 Φεβρουαρίου 2003)

Η Επιτροπή έχει πληροφορηθεί ότι σχεδιάζονται δημοψηφίσματα σε εννέα από τις δέκαποψήφιες χώρες που πρόκειται να κυρώσουν τη Συνθήκη για την προσχώρηση που θαπογραφεί στην Αθήνα στις 16 Απριλίου 2003.

Στην περίπτωση της Κύπρου, δημοψήφισμα προβλέπεται μόνο στην περίπτωση που οι διεξαγόμενες συζητήσεις βάσει των προτάσεων πουπέβαλε ο Γενικός Γραμματέας των Ηνωμένων Εθνών καταλήξουν σε πολιτικό διακανονισμό.

Σύμφωνα με τις διατάξεις του άρθρου 49 της Συνθήκης της Ευρωπαϊκής Ένωσης, η Συνθήκη για την προσχώρηση υπόκειται σε επικύρωση εκ μέρους όλων των συμβαλλομένων κρατών, κατά τους αντίστοιχους συνταγματικούς κανόνες. Την ευθύνη για τη διοργάνωση δημοψηφίσματος φέρουν οι αρμόδιες αρχές κάθε ενδιαφερόμενηςποψήφιας χώρας. Η Επιτροπή δεν χρηματοδοτεί, ούτε συμμετέχει με άλλον τρόπο στη διοργάνωση των δημοψηφισμάτων ή στη σχετική εκστρατεία που διοργανώνεται σεποψήφια χώρα.

Η Επιτροπή εφαρμόζει στρατηγική επικοινωνίας για τη διεύρυνση σε όλα τα κράτη μέλη και στιςποψήφιες χώρες. Η στρατηγική είναι σε μεγάλο βαθμό αποκεντρωμένη και την διαχειρίζονται οι αντιπροσωπείες της Επιτροπής/Γραφεία Αντιπροσωπείας. Στην Εσθονία η στρατηγική επικοινωνίας χρηματοδοτείται από τον προϋπολογισμό του PHARE και εκτελείται από την Αντιπροσωπεία της Επιτροπής. Το Αξιότιμο Μέλος θα βρει λεπτομέρειες για την τρέχουσα εφαρμογή της στρατηγικής επικοινωνίας στις τακτικές ενημερώσεις που είναι διαθέσιμες στον ιστότοπο της Επιτροπής http://europa.eu.int/comm/enlargement/communication/index.htm.

Η κυβέρνηση της Εσθονίας έλαβε από τον προϋπολογισμό του προγράμματος Phare 2001 προϋπολογισμό 300 000 ευρώ για τις δραστηριότητες πληροφόρησης σχετικά με την Ευρωπαϊκή Ένωση. Τα κεφάλαια χρησιμοποιούνται για την παροχή αντικειμενικών πληροφοριών σχετικά με την Ευρωπαϊκή Ένωση.

Πρόσφατα η κυβέρνηση της Εσθονίας, σε συνεργασία με το Open Estonia Foundation, ανήγγειλε ξεχωριστό διαγωνισμό για τις οργανώσεις της κοινωνίας των πολιτών που αποσκοπούν στην παροχή πληροφοριών για την Ένωση, συμπεριλαμβανομένης της εκστρατείας δημοψηφίσματος. Για τον διαγωνισμό διατίθεται συνολικός προϋπολογισμός 2,1 εκατομ. κορονών Εσθονίας, που χρηματοδοτείται από τον κρατικό προϋπολογισμό και το ίδρυμα Soros. Η Επιτροπή έχει πληροφορηθεί ότι το ήμισυ του ποσού θα χρησιμοποιηθεί για τη χρηματοδότηση προγραμμάτων πληροφόρησης και τοπόλοιπο ήμισυ για τη χρηματοδότηση εκστρατειών δημοψηφίσματος. Έτσι θα χορηγηθούν περίπου 500,000 κορόνες Εσθονίας για τους συμμετέχοντες στην εκστρατεία κατά της προσχώρησης και ισοδύναμο ποσό για τους συμμερέχοντες στην εκστρατείαπέρ της προσχώρησης. Για περαιτέρω πληροφορίες σας παραπέμπουμε στον ιστότοπο της Γραμματείας Ευρωπαϊκής Πληροφόρησης: http://www.elis.ee/.

Το Αξιότιμο Μέλος του Κοινοβουλίου δεν περιμένει ασφαλώς να αναμιχθεί από την Επιτροπή να αναμιχθεί στους εγχώριους πολιτικούς διακανονισμούς μελλοντικού κράτους μέλους όσον αφορά τη χρηματοδότηση των πολιτικών τους εκστρατειών, όπως δεν είναι ο ρόλος της Επιτροπής να προβαίνει σε τέτοια ενέργεια όσον αφορά τα σημερινά κράτη μέλη.